Nordjyllands Politi søger nu vidner til et voldeligt overfald, der skete lørdag 2. april i Aalborg.

Overfaldet skete i i det centrale Aalborg i Kattesundet mellem klokken cirka 03.30 og 04.30 om morgenen. Forurettede – en yngre mand – blev i denne gade overfaldet bagfra med et knytnæveslag og revet ned på jorden. Her blev han et ukendt antal gange sparket af op til fire gerningsmænd. Den forurettede pådrog sig en del skader i ansigter, der krævede behandling på sygehuset. De fire gerningsmænd er beskrevet som: A: Mand, dansk, ca. 25 år, ca. 175 cm høj, lidt buttet af bygning, stort hoved, kort hår, iført sort jakke og sorte bukser. B: Mand, dansk, ca. 25 år, ca. 175 cm høj, almindelig af bygning, iført sort jakke og blå bukser. C: Mand, dansk, ca. 25 år, ca. 175 cm høj, almindelig af bygning, iført sort jakke. D: Mand, dansk, ca. 25 år, ca. 175 cm høj, almindelig af bygning, iført sort jakke. - Der er tale om et meget groft overfald, og vi hører gerne fra vidner, der har set overfaldet, siger vicepolitiinspektør Henrik Skals fra Nordjyllands Politi. Har man set noget, eller har man andre oplysninger i sagen, så bedes man henvende sig til Nordjyllands Politi via telefonnummer 114.